
# Илсөяр Иксанова: «Кылдан нечкә – кыз баланың язмышы...»

(ШИГЫРЬ)

Кылдан нечкә – кыз баланың язмышы,

Кыл өстендә – кыз баланың бармышы.

И Ходаем,

Насыйп иткәч тиң ярын,

Хәерле кыл,

Гомерлек ит никахын!

Ир-егетнең иңнәрендә – ил йөге.

Ир-егетнең иңнәрендә – тиң йөге:


Кыз баланың кылдан нечкә язмышы.

Тормыш дигән сират аша барышы.

Кылдан нечкә,

Кылычтан да үткен ул, –

Тормыш шундый –

Кырык сыртлы үткел ул!

Мең эченнән бердәнберең ал табып!

Үтү кирәк бер-береңә таянып!


Следите за самым важным и интересным в Telegram-каналеТатмедиа

## Нет комментариев
Илсөяр Иксанова: «Кылдан нечкә – кыз баланың язмышы...»